Szobrot kap Puskás Ferenc Athénban | 24.hu
Szobrot kap Puskás Ferenc Athénban
2011. 06. 02. 17:51
A fővárosi klub ezt csütörtökön, a “Wembley eposz” 40. évfordulóján jelentette be a saját honlapján. 1971. június 2-án a Puskás irányította Panathinaikosz története legnagyobb sikerét ünnepelhette azzal, hogy a Johan Cruyff fémjelezte Ajax Amsterdam ellen a londoni Wembley Stadionban Bajnokcsapatok Európa Kupája-döntőt játszott. A finálét ugyan 2-0-ra elvesztette, de a meneteléssel így is maradandót alkotott.
A szobrot az Aposztolosz Nikolaidisz Stadion közvetlen környezetében állítják majd fel.
A 2006-ban elhunyt Puskás 1970 és 1974 között irányította az athéni együttest, amellyel két bajnoki címet nyert.